ਕੁਆਂਟਮ ਫੀਲਡ ਥਿਊਰੀ ਦਾ ਇਤਿਹਾਸ
ਕਣ ਭੌਤਿਕ ਵਿਗਿਆਨ ਅੰਦਰ, ਕੁਆਂਟਮ ਫੀਲਡ ਥਿਊਰੀ ਦਾ ਇਤਿਹਾਸ ਪੌਲ ਡੀਰਾਕ ਵੱਲੋਂ ਇਸਦੀ ਰਚਨਾ ਤੋਂ ਸ਼ੁਰੂ ਹੁੰਦਾ ਹੈ, ਜਦੋਂ ਉਸਨੇ 1920ਵੇਂ ਦਹਾਕੇ ਦੇ ਅਖੀਰ ਵਿੱਚ ਇਲੈਕਟ੍ਰੋਮੈਗਨੈਟਿਕ ਫੀਲਡ ਨੂੰ ਕੁਆਂਟਾਇਜ਼ ਕਰਨ ਦਾ ਯਤਨ ਕੀਤਾ। ਇਸ ਥਿਊਰੀ ਵਿੱਚ ਪ੍ਰਮੁੱਖ ਤਰੱਕੀਆਂ 1950 ਵਿੱਚ ਕੀਤੀਆਂ ਗਈਆਂ ਸਨ, ਜਿਹਨਾਂ ਨੇ ਕੁਆਂਟਮ ਕ੍ਰੋਮੋਡਾਇਨਾਮਿਕਸ ਨਾਲ ਪਛਾਣ ਵੱਲ ਪ੍ਰੇਰਿਆ। ਕੁਆਂਟਮ ਕ੍ਰੋਮੋਡਾਇਨਾਮਿਕਸ ਇੰਨੀ ਸਫ਼ਲ ਅਤੇ ਕੁਦਰਤੀ ਰਹੀ ਸੀ ਕਿ ਕੁਦਰਤ ਦੇ ਹੋਰ ਬਲਾਂ (ਫੋਰਸਾਂ) ਲਈ ਉਹੀ ਬੁਨਿਆਦੀ ਧਾਰਨਾਵਾਂ ਨੂੰ ਵਰਤਣ ਲਈ ਯਤਨ ਕੀਤੇ ਜਾਣ ਲੱਗ ਪਏ। ਇਹ ਯਤਨ ਤਾਕਤਵਰ ਨਿਊਕਲੀਅਰ ਫੋਰਸ ਅਤੇ ਕਮਜ਼ੋਰ ਨਿਊਕਲੀਅਰ ਫੋਰਸ ਪ੍ਰਤਿ ਗੇਜ ਥਿਊਰੀ ਦੇ ਉਪਯੋਗ ਵਿੱਚ ਸਫਲ ਰਹੇ ਜਿਸਦੇ ਸਦਕਾ ਜਣ ਭੌਤਿਕ ਵਿਗਿਆਨ ਦਾ ਸਟੈਂਡਰਡ ਮਾਡਲ ਬਣਾਇਆ ਗਿਆ। ਇਹੀ ਤਕਨੀਕਾਂ ਵਰਤਦੇ ਹੋਏ ਹੁਣ ਤੱਕ ਅੱਜ ਦੀ ਤਰੀਕ ਵਿੱਚ ਗਰੈਵਿਟੀ ਨੂੰ ਦਰਸਾਉਣ ਦੇ ਯਤਨ ਅਸਫਲ ਰਹੇ ਹਨ। ਕੁਆਂਟਮ ਫੀਲਡ ਥਿਊਰੀ ਦਾ ਅਧਿਐਨ ਅੱਜ ਵੀ ਹੋ ਰਿਹਾ ਹੈ ਪ੍ਰਯੋਗ ਤਰੱਕੀ ਕਰ ਰਿਹਾ ਹੈ, ਅਤੇ ਇਸਦੇ ਨਾਲ ਹੀ ਕਈ ਭੌਤਿਕੀ ਸਮੱਸਿਆਵਾਂ ਪ੍ਰਤਿ ਇਸ ਤਰੀਕੇ ਦੇ ਉਪਯੋਗਾਂ ਦੀ ਤਰੱਕੀ ਵੀ ਜਾਰੀ ਹਨ। ਇਹ ਅੱਜ ਤੱਕ ਦੀ ਸਿਧਾਂਤਿਕ ਭੌਤਿਕ ਵਿਗਿਆਨ ਦੇ ਸਭ ਤੋਂ ਜਿਆਦਾ ਗੁੰਝਲਦਾਰ ਖੇਤਰਾਂ ਵਿੱਚੋਂ ਇੱਕ ਰਿਹਾ ਹੈ, ਜਿਸਨੇ ਭੌਤਿਕ ਵਿਗਿਆਨ ਦੀਆਂ ਕਈ ਸ਼ਾਖਾਵਾਂ ਲਈ ਇੱਕ ਸਾਂਝੀ ਭਾਸ਼ਾ ਮੁਹੱਈਆ ਕਰਵਾਈ ਹੈ।